CELEX: C2005/069/10
Language: el
Date: 2005-03-19 00:00:00
Title: Υπόθεση C-525/04 P: Αίτηση αναιρέσεως του Βασιλείου της Ισπανίας κατά της αποφάσεως του Πρωτοδικείου (πέμπτο πενταμελές τμήμα) της 21ης Οκτωβρίου 2004, Τ-36/99, Lenzing AG κατά Επιτροπής των Ευρωπαϊκών Κοινοτήτων, υποστηριζομένης από το Βασίλειο της Ισπανίας, που ασκήθηκε στις 27 Δεκεμβρίου 2004

19.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/4
            
         Αίτηση αναιρέσεως του Βασιλείου της Ισπανίας κατά της αποφάσεως του Πρωτοδικείου (πέμπτο πενταμελές τμήμα) της 21ης Οκτωβρίου 2004, Τ-36/99, Lenzing AG κατά Επιτροπής των Ευρωπαϊκών Κοινοτήτων, υποστηριζομένης από το Βασίλειο της Ισπανίας, που ασκήθηκε στις 27 Δεκεμβρίου 2004
   (Υπόθεση C-525/04 P)
   (2005/C 69/10)
   Γλώσσα διαδικασίας: η γερμανική
   Το Βασίλειο της Ισπανίας, εκπροσωπούμενο από τον Juan Manuel Rodríguez Cárcamo, Abogado del Estado, με τόπο επιδόσεων στο Λουξεμβούργο, άσκησε στις 27 Δεκεμβρίου 2004, ενώπιον του Δικαστηρίου των Ευρωπαϊκών Κοινοτήτων, αναίρεση κατά της αποφάσεως του Πρωτοδικείου (πέμπτο πενταμελές τμήμα) της 21ης Οκτωβρίου 2004, Τ-36/99, Lenzing AG κατά Επιτροπής των Ευρωπαϊκών Κοινοτήτων, υποστηριζομένης από το Βασίλειο της Ισπανίας.
   Το Βασίλειο της Ισπανίας ζητεί από το Δικαστήριο:
   
               1.
            
            
               να ακυρώσει πλήρως την απόφαση του Πρωτοδικείου (πέμπτο πενταμελές τμήμα) της 21ης Οκτωβρίου 2004, Τ-36/99, Lenzing AG κατά Επιτροπής των Ευρωπαϊκών Κοινοτήτων, υποστηριζομένης από το Βασίλειο της Ισπανίας, με την οποία ακυρώθηκε το άρθρο 1, παράγραφος 1, της αποφάσεως 1999/395/ΕΚ (1) της Επιτροπής, της 28ης Οκτωβρίου 1998, σχετικά με κρατική ενίσχυση που χορήγησε η Ισπανία υπέρ της SNIACE SA, η οποία εδρεύει στην Torrelavega της Κανταβρίας, όπως τροποποιήθηκε με την απόφαση 2001/43/ΕΚ (2) της Επιτροπής, της 20ής Σεπτεμβρίου 2000,
            
         
               2.
            
            
               να κρίνει δεκτά, στο σύνολό τους, τα αιτήματα που υπέβαλε πρωτοδίκως, συνεπώς, να απορρίψει την προσφυγή ως απαράδεκτη και, επικουρικώς, να την απορρίψει ως αβάσιμη,
            
         
               3.
            
            
               και να καταδικάσει τον αντίδικο στα δικαστικά έξοδα, δυνάμει του άρθρου 69, παράγραφος 2, του Κανονισμού Διαδικασίας.
            
         Λόγοι και κύρια επιχειρήματα
   
               1.
            
            
               Σύμφωνα με την ακυρωθείσα απόφαση, όπως τροποποιήθηκε το 2000, η συμφωνία αναδιαρθρώσεως της οφειλής που συνήφθη μεταξύ της Sniace και του TGSS καθώς και οι συμφωνίες αποδόσεως οφειλών που συνήφθησαν το 1993 και το 1995 μεταξύ της Sniace και του Fogasa, δεν συνιστούν κρατική ενίσχυση.
            
         
               2.
            
            
               Η αναιρεσιβαλλομένη απόφαση δεν προσάπτει στους οργανισμούς αυτούς μόνον ότι συνήψαν με τη Sniace, η οποία αντιμετώπιζε οικονομικές δυσχέρειες, συμφωνίες αποδόσεως οφειλών, αλλά επίσης, και κυρίως, ότι ανέχθηκαν τη μη τήρηση αυτών εκ μέρους της Sniace.
            
         
               3.
            
            
               Το Βασίλειο της Ισπανίας θεμελιώνει την αίτηση αναιρέσεώς του κατά της αποφάσεως ως εξής:
               
                           —
                        
                        
                           Νομικό σφάλμα, δεδομένου ότι η προσφυγή έγινε δεκτή για τον λόγο ότι η πράξη αφορούσε ατομικά την προσφεύγουσα· με τον τρόπο αυτό δεν ελήφθη υπόψη η νομολογία σύμφωνα με την οποία η θέση της προσφεύγουσας στην αγορά πρέπει να έχει αισθητά επιδεινωθεί.
                        
                     
                           —
                        
                        
                           Νομικό σφάλμα κατά την ερμηνεία και εφαρμογή του κριτηρίου του ιδιώτη δανειστή, διότι, λόγω των γεγονότων που κρίθηκαν αποδεδειγμένα, το Πρωτοδικείο συνήγαγε ότι η συμπεριφορά των επιφορτισμένων με τον έλεγχο δημοσίων οργανισμών δεν πληροί το κριτήριο του ιδιώτη δανειστή.
                        
                     
         
      (1)  ΕΕ L 149, σ. 40.
   
      (2)  ΕΕ L 11, σ. 46.